Ivar Alver

Ivar Bertinius Magne Alver (1930–2021) var en norsk pressemann og mangeårig ansatt Asker og Bærum Budstikke.Leif Agnar Ellevset: Ivar B. M. Alver 1930-2021  - Minneord i Budstikka 25. august 2021 og Aftenposten 30. august 2021

Alver startet sin journalistiske karriere som journalistlærling i Bladet Tromsø i 1952. I 1958 flyttet han og kona til California i USA der han livnærte seg som snekker, laksefisker og som korrespondent for norske aviser. Under denne tiden intervjuet han sin store helt Louis Armstrong. I 1961 flyttet han tilbake til Norge for å begynne som stortingsreporter for Norges Handels- og Sjøfartstidende (1961–1965). Deretter var han redaktør i Romsdalsposten (1965–1973)Aftenposten morgen – Iver Alver redaktør av Romsdalsposten (7.5.1965, s.2) og informasjonssekretær i det nyetablerte Miljøverndepartementet (1973–1974). Fra 1974 til 1998 var han ansatt i Asker og Bærum Budstikke; Fra 1978 som reportasjesjef og fra 1983 som nyhetsredaktør. Han hadde også flere verv innen pressens organisasjoner. 

Alver hadde i tillegg bakgrunn fra Forsvaret hvor han blant annet gjennomførte Befalsskolen. Han tjenestegjorde i Tysklandsbrigaden og i UNEF I på Gazastripen og hadde graden major da han sluttet i forsvaret.

Alver skrev to biografier; Med penn og palett (1981) som omhandler den nordnorske maleren Karl Erik Harr (1981) og Lykkelige bilder (1986) som omhandler den nordnorske maleren Jan Harr. 

I 1997 ble han tildelt Norpress-prisen for sin innsats i den konservative presse.Aftenposten - Norpress-prisen til Ivar Alver (3.6.1997, s.14) Han var også tildelt Hærens vernedyktighetsmedalje, FNs ekspedisjonskorpsmedalje og Idrettsmerkestatuetten. 

I 2003 deltok han i det norske realityserien Eldrebølgen på NRK.

 Referanser 

Kategori:Personer fra Torsken kommune
Kategori:Norske journalister
Kategori:Norske redaktører
Kategori:Norske korrespondenter
Kategori:Norske majorer
Kategori:Norske realitydeltakere